stanford-oval/wikipedia huggingface dataset:
Ы

| Ы ы |
| --- | --- | --- | --- | --- | --- | --- | --- | --- |

האלפבית הקירילי
| А | Б | В | Г | Д | Е | Ж | З |  |
| И | Й | К | Л | М | Н | О | П |  |
| Р | С | Т | У | Ф | Х | Ц | Ч |  |
| Ш | Щ | Ъ | Ы | Ь | Э | Ю | Я |  |
אותיות סלאביות נוספות
| А́ | А̀ | А̄ | Ӓ | Ґ | Ђ | Ѓ | Е́ |  |
| Ѐ | Е̄ | Ё | Є | З́ | Ѕ | І | Ї |  |
| И́ | Ѝ | Ӣ | Ј | Љ | Њ | О́ | О̀ |  |
| Ō | С́ | Ћ | Ќ | У́ | Ӯ | Ў | Џ |  |
אותיות שאינן סלאביות
| Ӑ | А̊ | А̃ | Ӓ̄ | Ӕ | Ә | Ә́ | Ә̃ |  |
| Ӛ | В̌ | Ғ | Г̑ | Г̣ | Г̌ | Ҕ | Ӻ |  |
| Ғ̌ | Ӷ | Д̣ | Д̆ | Ӗ | Е̃ | Ё̄ | Є̈ |  |
| Ӂ | Җ | Ӝ | Ҙ | Ӟ | З̌ | З̱ | З̣ |  |
| Ԑ | Ԑ̈ | Ӡ | И̃ | Ҋ | Ӥ | Қ | Ӄ |  |
| Ҡ | Ҟ | Ҝ | К̣ | Ԛ | Ӆ | Ԯ | Ԓ |  |
| Ӎ | Ӊ | Ң | Ԩ | Ӈ | Ҥ | О̆ | О̂ |  |
| О̃ | Ӧ | Ӧ̄ | Ө | Ө̄ | Ө́ | Ө̆ | Ӫ |  |
| Ҩ | Ԥ | Р̌ | Ҏ | Ҫ | С̣ | С̱ | Т̌ |  |
| Т̣ | Ҭ | У̃ | Ӱ | Ӱ́ | Ӳ | Ү | Ү́ |  |
| Ұ | Х̣ | Х̱ | Х̮ | Х̑ | Ҳ | Ӽ | Ӿ |  |
| Һ | Һ̈ | Ԧ | Ҵ | Ҷ | Ӵ | Ӌ | Ҹ |  |
| Ҽ | Ҿ | Ы̆ | Ы̄ | Ӹ | Ҍ | Э̆ | Э̄ |  |
| Э̇ | Ӭ | Ӭ́ | Ӭ̄ | Ю̆ | Ю̈ | Ю̈́ | Ю̄ |  |
| Я̆ | Я̄ | Я̈ | Ԝ | Ӏ |  |  |  |  |
אותיות ארכאיות
| Ꙁ | Ꙃ | Ꙅ | Ꙇ | Ꙉ | Ҁ | Ѻ | Ѹ |  |
| Ꙋ | Ѡ | Ѽ | Ꙍ | Ѿ | Ꙏ | Ѣ | Ꙑ |  |
| Ꙓ | Ꙕ | Ꙗ | Ѥ | Ѧ | Ꙙ | Ѫ | Ꙛ |  |
| Ѩ | Ꙝ | Ѭ | Ѯ | Ѱ | Ѳ | Ѵ | Ѷ |  |
| Ԙ | Ꙟ | Ꙡ | Ꙣ | Ꙥ | Ꙧ | Ꙩ | Ꙫ |  |
| Ꙭ | ꙮ | Ꚙ | Ꚛ | Ԁ | Ԕ | Ԗ | Ԡ |  |
| Ԣ | Ҧ | Ꚋ | Ꚁ | Ꚅ | Ꚍ | Ꚕ | Ꚏ |  |
| Ꚗ | Ꚃ | Ԃ | Ԅ | Ԉ | Ԋ | Ԍ | Ԏ |  |
| Ԇ | Ꚑ | Ꚉ | Ꚇ | Ꚓ | Ԟ | Ԫ | Ԭ |  |
| Г̧ | Г̄ |  |  |  |  |  |  |  |
יֵרִיי (בסלאבונית עתיקה: ѥрꙑ; נהגית "אִי" (בחיריק עמוק; ברוסית: ы) ברוסית מודרנית) היא אות באלפבית הקירילי אשר היא למעשה ליגטורה של שתי אותיות נפרדות: סימן הריכוך Ь, אשר משמש כאות המופיעה אחריה בסדר האלפבית והאות І, אשר אינה חלק מהאלפבית הקירילי הסטנדרטי. זוהי האות היחידה באלפבית הקירילי אשר מורכבת משתי צורות פרודות זו מזו.
באלפבית הקירילי המוקדם, צורתה הייתה מעט שונה: במקום צורת האות Ь, האות היוותה במקום את צורת סימן ההקשחה Ъ, אשר משמש כאות המופיעה לפניה בסדר האלפבית (Ꙑ).
האות מייצגת תנועה מרכזית, סגורה, בלתי-מעוגלת (ɨ), אשר הגייתה מעין חיריק עמוקה או תנועה המשלבת בין חיריק לקובוץ.
ניקס (מיתולוגיה)

| --- | --- |

 תרבות:  דת יוון העתיקה 
 אלים מקבילים:  Nox 
 אב:  כאוס 
 אם:  Caligo 
 אחים:  ארבוס,
 בן או בת זוג:  ארבוס 
 צאצאים:  לקסיס, אטרופוס, קלותו, נמסיס, Phantasos, Epiphron, הספרידות, Oizys, Eleos, Hybris, Epaphus, Euphrosyne, Dolos, Dumiles, Amicitia, Contentio, ארוס, מורוס, Keres, היפנוס, מורפיאוס, תנטוס, אריס, כארון, המרה, Philotes, מומוס, Geras, אתר, Apate, מוירות, Lyssa, אונאירוי, הספריס 
 
ניקס, פסל ברונזה רומאי
ניקס (ביוונית: Νύξ) היא אלת הלילה הקדומה במיתולוגיה היוונית. היא לרוב מתוארת כאחת משני האלים הקדומים ביותר (לצד ארבוס) ולפעמים אף כאלה הראשונה. ניקס מתוארת כאחת הישויות החזקות ביותר מבין האלים היוונים, אם לא החזקה ביותר, ועל פי אחד הסיפורים אפילו זאוס פחד מפניה.
ניקס על פי הסיודוס

בתאוגוניה מאת הסיודוס נולדה אלת הלילה מתוך כאוס. היו לה צאצאים עם אחיה ארבוס היא הביאה לעולם את אתר - האטמוספירה ואת המרה - היום.
בהמשך ילדה ניקס, ללא אב, את מומוס - "אשמה", פונוס - "עמל", מורוס - "גורל", תנטוס - "מוות", היפנוס - "שינה", האונאירוי - "שבט החלומות", ההספרידות, הקריות, המוירה - הגורלות, נמסיס - "נקמה", אפטה - "תעתוע", פילוטס - "ידידות", גראס - "גיל", ואריס - "מאבק".
בתיאורו את טרטרוס, הסיודוס טוען כי המרה, "יום", כעת אחותה של ניקס ולא בתה, עזבה את טרטרוס בדיוק כשניקס נכנסה אליו; כשהמרה חזרה, ניקס עזבה. זהו שיקוף התיאור של "רטרי" ("לילה") בריג ודה, על פיו היא משתפת פעולה תוך מתיחות עם אחותה "אושס" ("שחר").
ניקס על פי הומרוס

בספר הארבעה עשר של האיליאדה של הומרוס מובא ציטוט מפי היפנוס המזכיר להרה חסד ישן שביצע עבורה, לאחר שהיא מבקשת ממנו להרדים את זאוס. הוא כבר הרדים בעבר את זאוס בהוראת הרה, דבר שאפשר להרה להטיל ביש מזל על הרקולס (שחזר בהפלגה מטרויה של לאומדון). זאוס זעם והתכוון להשליך את היפנוס לים, אך הוא ברח בבהלה אל ניקס, אמו. היפנוס מוסיף ומספר כי זאוס, שלא רצה להרגיז את ניקס ופחד ממנה, נאלץ לרסן את זעמו ובכך ניצל היפנוס מחרון אפו של זאוס.
ניקס בשירה האורפאית

מקום נרחב יותר שמור לניקס בכמה קטעי שירה המיוחסים לאורפיאוס, בהם הלילה ולא הכאוס, הוא העיקרון הראשון. ניקס מצויה במערה או אדיטון ומוסרת[דרושה הבהרה] אורקלים. כרונוס הכבול בפנים, ישן ושיכור מדבש, חולם ומתנבא. מחוץ למערה, אדרסטה, מקישה במצלתיים ומכה בתוף, מרקידה את היקום כולו בריקוד אקסטטי לקצב שירתה של ניקס.
ניקס בטקסטים יוונים נוספים

ניקס היא העיקרון הראשון גם בשיר המקהלה הפותח את המחזה "ציפורים" של אריסטופאנס שההשראה לו כנראה אורפאית. כאן היא גם אמו של ארוס. בכתבים אחרים היא אמו של כארון (בנו של ארבוס) ושל פתונוס ("קנאה").
נושא מערתה של ניקס או ביתה שמעבר לאוקיינוס (על פי הסיודוס), או בקצה היקום (על פי אורפיאוס) מהדהד בפואמה הפילוסופית של פרמנידס. החוקר ולטר ברקט מניח (ללא אישוש לכך) כי בית האלה אליו מוסע הפילוסוף הוא ארמונה של ניקס.
פולחן ניקס

פולחן ניקס היה נדיר; על פי פאוסניאס, היה לה אורקל באקרופוליס במגארה. שכיחה יותר הייתה התגנבותה לפולחנים אחרים. כך למשל, היה פסל שנקרא "לילה" במקדש ארטמיס באפסוס. לספרטנים היה פולחן של שינה ומוות שנולדו כתאומים ואמם הייתה ניקס. למספר אלים היה תואר פולחני המורכב מצירוף הכולל את ניקס, ביניהם דיוניסוס שכונה "ניקטליוס" - "לֵילי", ואפרודיטה שכונתה "פילופניקס" - "אוהבת מלוא הלילה".
ניקס מחוץ ליוון

במיתולוגיה הרומית ניקס נקראת "נוקס".
ב-21 ביוני 2006 האיגוד האסטרונומי הבינלאומי קרא בשם ניקס לירח של פלוטו שהתגלה לאחרונה (S/2005 P 2).
שמו של הירח מאוית "Nix" ולא "Nyx" על מנת לא לבלבל עם אסטרואיד "3908 Nyx".
השפעות בתרבות הפופולרית

במשחק המחשב "EVE Online" קיימת קבוצת ספינות הקרויה על שם ניקס.
ניקס היא דמות בסדרה הבדיונית "The Incarnations of Immortality" של פיירס אנתוני.
ניקס היא דמות במשחק הווידאו היפני "פרסונה 3".
ניקס היא דמות במשחק "Resident Evil Outbreak: File 2".
ניקס היא אלת הלילה והערפדים בספר "בית הלילה".
ניקס מופיעה בספר "בית האדס" בסדרה "גיבורי האולימפוס" שהיא סדרת המשך ל"פרסי ג'קסון".
בספרי "הארי פוטר" לחש הנגד ל"לומוס"(לחש שמוציא אור מהשרביט) הוא "נוקס", שמה של האלה במיתולוגיה הרומית.
ניקס היא דמות במשחק "Brawlhalla".
ניקס היא דמות במשחק "Warframe".
ניקס היא דמות במשחק "האדס"
אינדיאנפוליס קולטס

אינדיאנפוליס קולטס (באנגלית: Indianapolis Colts – סייחי אינדיאנפוליס) היא קבוצת פוטבול אמריקאית מליגת ה-NFL שבסיסה בעיר אינדיאנפוליס שבמדינת אינדיאנה. הקולטס זכו ב-5 אליפויות (3 אליפויות לפני האיחוד, ו-2 זכיות בסופרבול), האחרונה בהן בעונת המשחקים של 2006.
היסטוריה > בולטימור קולטס

הקבוצה הוקמה בשם בולטימור קולטס ב-1953 לאחר שמייסדיה, בראשות קרול רוזנבלום, קיבלו את הזיכיון להקמת קבוצה מקצוענית בעיר בולטימור, שתצטרף לליגת ה-NFL. ב-1956 הצטרף לקבוצה הקוורטרבק ג'וני יונייטס, שהפך במהרה להיות מזוהה עם הקבוצה, ואחד השחקנים הגדולים בתולדות המועדון והליגה בכלל. יונייטס הוביל את הקולטס לזכייה בשתי אליפויות רצופות בשנים 1958 ו-1959, הקבוצה העפילה פעם נוספת לגמר ב-1964 אך לא הצליחה לנצח בו.
ב-1968 זכתה הקבוצה באליפות ה-NFL, והעפילה למפגש מול אלופת ה-AFL, הניו יורק ג'טס. לקראת מפגש זה, שלימים יוכר בשם סופרבול III, היו הקולטס פייבורטים ברורים לניצחון, הג'טס הונהגו על ידי הקוורטרבק ג'ו ניימת' ומאמנם ויב יובנק, המאמן שזכה עם הקולטס בשתי האליפויות הראשונות, המפגש הסתיים בהפסד מפתיע של הקולטס, 17-6.
ב-1970, שנת האיחוד של ה-NFL וה-AFL, הצטרפו הקולטס לחטיבת ה-AFC, באותה שנה זכו בסופרבול הראשון שנערך לאחר האיחוד, כשהם מנצחים בגמר את הדאלאס קאובויס בתוצאה 13-16. ב-1972 הועברה הקבוצה לידיו של רוברט אירסיי, ובהמשך שנות ה-70 העפילה עוד 4 פעמים לפלייאוף, אך לא הצליחה להגיע לסופרבול נוסף. תחילת שנות ה-80 התאפיינה בנסיגה משמעותית ביכולות והישגי הקבוצה, שכללה שבירת שיאים שליליים של פרמטרים הגנתיים.
היסטוריה > המעבר לאינדיאנפוליס

בשנת 1984 הסתיים חוזה חכירת האצטדיון בבולטימור, מועצת העיר ללא ששה להשקיע כספים בהקמת אצטדיון חדש או בשיפוץ הקיים, כפי שדרשו בעלי הקולטס. אירסיי איים כי יעביר את פעילות הקבוצה לעיר אחרת והחל במגעים עם שורת ערים אחרות בהן אינדיאנפוליס ופיניקס. מדינת מרילנד החלה בפעולות חקיקה שמטרתן להביא למכירה כפויה של הבעלות על הקבוצה, ועל כן מיהר אירסיי להגיע לסיכום עם עיריית אינדיאנפוליס על מעבר מיידי, כשאינדיאנפוליס מצידה בנתה אצטדיון חדש עבור הקבוצה, והעניקה לאירסיי הטבות מפליגות. ב-29 במאי 1984, בשעה 2 בלילה, התייצבו משאיות הובלה במתחם האימונים של הקבוצה, ושעה מאוחר יותר כבר עשו דרכן מבולטימור לאינדיאנפוליס כשהן מכילות בקרבן את כל ציוד הקבוצה. 
המעבר החפוז זעזע את קהילת האוהדים, המקורבים ושחקני העבר של הקבוצה, ג'וני יונייטס שזוהה עם הקולטס ונחשב לאחד מסמלי העיר בולטימור, אף סירב להכיר בקבוצה במיקומה החדש וביקש לנתק עימה כל קשר. התביעות וההליכים המשפטיים בעקבות המהלך נמשכו עד 1986.
היסטוריה > עידן פייטון מאנינג

ב-1998 החל עידן חדש בקבוצה, בבחירה הראשונה בדראפט בחרו הקולטס בקוורטרבק המבטיח פייטון מאנינג, אחד מהכישרונות הגדולים ביותר שהצטרפו לליגה, ובן לקוורטרבק מפורסם מאוד בפני עצמו, ארצ'י מאנינג. ב-1999 בחרו בדראפט את הרץ האחורי אדריאן ג'יימס שהחליף את מרשל פולק. שנה זו הייתה שנת מהפך, ממאזן של 13 הפסדים ו-3 ניצחונות בלבד, למאזן של 13 ניצחונות והעפלה לפלייאוף, בו הודחו בסיבוב השני.
לאחר שורה של כישלונות בהגעה להישגים משמעותיים בשנים הבאות, שכרו הקולטס ב-2002 את המאמן המוערך טוני דאנג'י, מ-2003 ועד 2008, הקולטס זכו בכל עונה במקום הראשון בבית. הצטיינותו של מאנינג כללה שיתוף פעולה יוצא דופן עם התופסים שלו ובראשם מארווין האריסון ורג'י ויין, הוא שבר בשנת 2004 את שיא הליגה במסירות לטאצ'דאון בעונה, כאשר זרק 49 מסירות להבקעה, וכן רשם שיא ביחס היעילות לקוורטרבק (121.0). למרות זאת מאנינג נכשל במשחקים המכריעים בפלייאוף, כולל שתי הדחות על ידי היריבה המושבעת הניו אינגלנד פטריוטס וכוכבם טום בריידי ב-2003 וב-2004, וכן הפסד ב-2005 לפיטסבורג סטילרס.
בעונת 2006 הגיעו הקולטס לגמר האזורי נגד הפטריוטס כשהם נהנים מיתרון הביתיות. למרות תצוגה חלשה של מאנינג בתחילת המשחק ופיגור בשלב מסוים של 18 נקודות, הצליחו הקולטס לבצע את המהפך הגדול ביותר בתולדות הגמרים האזוריים, אשר הושלם במהלך מנצח להבקעה בשניות האחרונות של המשחק על ידי מאנינג, ולנצח 34-38. בפעם הראשונה מאז הזכייה בתואר ב-1970, העפילו הקולטס למשחק הסופרבול, בו נפגשו עם השיקגו ברס וניצחו 17-29, כאשר מאנינג זוכה בתואר ה-MVP של המשחק.
בעונה לאחר מכן סיימו בפעם החמישית ברציפות בראשות הבית, אך הודחו בסיבוב השני של הפלייאוף על ידי הסן דייגו צ'רג'רס. רצף הזכיות של הקולטס בראשות הבית הסתיים בעונת 2008, הקולטס פתחו את העונה עם מאזן שלילי של 4-3, אך 8 ניצחונות רצופים זיכו אותם בכרטיס לפלייאוף, ואת פייטון מאנינג פעם נוספת בתואר ה-MVP של הליגה. בפלייאוף הודחה הקבוצה בהארכה על ידי סן דייגו צ'רג'רס. לאחר ההדחה הודיע המאמן הוותיק טוני דאנג'י על פרישתו מאימון והעברת המושכות לעוזרו ג'ים קולוול.
את עונת 2009 פתחו הקולטס עם 14 ניצחונות רצופים, תוך שהם שוברים את שיא הניצחונות הרצופים בעונה הסדירה ושיא הניצחונות בעשור, אך הפסידו בשני המשחקים האחרונים של העונה הסדירה. 
פייטון מאנינג זכה בתואר ה-MVP בפעם השנייה ברציפות והרביעית בסה"כ, שיא NFL חדש.
בפלייאוף גברו הקולטס על בולטימור רייבנס וניו יורק ג'טס, העפילו לסופרבול מול ניו אורלינס סיינטס בו הפסידו 31-17.
עונה לאחר מכן סיימו הקולטס במאזן 6-10 והודחו בסיבוב הראשון של הפלייאוף במשחק מול ניו יורק ג'טס. מאנינג נעדר בשל פציעה בצווארו במשך כל העונה הבאה והקבוצה סיימה במאזן הגרוע בליגה 14-2. בתום העונה שחררו הקולטס את מאנינג.
היסטוריה > בנייה מחדש

לאחר עזיבתו של מאנינג, השתמשו הקולטס בבחירה הראשונה בדראפט 2012 על מנת להחתים את הקוורטרבק אנדרו לאק. בהנהגתו סיימה הקבוצה במאזן חיובי של 5-11, העפילה לפלייאוף בו הפסידה בסיבוב הראשון לבולטימור רייבנס. בעונה לאחר מכן סיימה הקבוצה במאזן 5-11, ניצחה בסיבוב הראשון בפלייאוף את קנזס סיטי צ'יפס 45:44 תוך שהיא מוחקת פיגור של 28 נק', אך הודחה על ידי ניו אינגלנד פטריוטס בסיבוב השני. בעונת 2014 שוב סיימה הקבוצה במאזו 5-11, בפלייאוף גברה על סינסינטי בנגלס ודנוור ברונקוס והעפילה לגמר חטיבת ה-AFC, שם הובסה שוב על ידי ניו אינגלנד 45:7.
הקולטס בטקס בבית הלבן שהתקיים ב-2007 לאחר הזכייה בסופרבול XLI, מעניק לנשיא ארצות הברית ג'ורג' בוש את החולצה, הקוורטרבק פייטון מאנינג.
יינון

ערך זה עוסק בתהליך פיזיקלי. אם התכוונתם למשמעות אחרת, ראו .
אנרגיות יינון של יסודות שונים כפונקציה של המספר האטומי. בגרף מצוינים הגזים האצילים אשר נמצאים בסוף השורות בטבלה המחזורית.
יינון (בלועזית: Ionization) הוא התהליך שבמהלכו משתנה המטען החשמלי של אטום, יון או מולקולה כתוצאה מקליטה או שחרור של אלקטרון אחד או יותר. על מנת לגרום לשחרור של אלקטרון מאטום, יון או מולקולה, יש להשקיע אנרגיה גבוהה דיה כדי לפרק את הקשר החשמלי בין האלקטרון לבין הפרוטונים שבגרעין האטום. אנרגיה זו מכונה "אנרגיית יינון". בתהליך ההפוך, שבו נקלט אלקטרון, משתחררת אנרגיה הנמדדת על ידי זיקה אלקטרונית.
ככל שהרדיוס האטומי גדול יותר, תידרש השקעה פחותה יותר של אנרגיית יינון. בדרך כלל אנרגיית היינון הולכת וגדלה לקראת הצד הימני-העליון של טבלת היסודות מפני שככל שנלך ימינה בשורה, הכוח החשמלי יגדל ולכן אנרגיית היינון תגדל. עם זאת, ישנן חריגות מכלל זה.
גורמים משפיעים

מרחק: ככל שהמרחק שבין האלקטרון שיוצא מהאטום לגרעין גדל, הכוח החשמלי חלש יותר. מספר רמות האנרגיה הוא מדד למרחק ולכן ככל שיש יותר רמות אנרגיה, אנרגיית היינון קטנה. באותו טור בטבלה המחזורית, ככל שנרד למטה אנרגיית היינון תקטן.
מטען הגרעין: ככל שמטען הגרעין גדול יותר, המשיכה החשמלית גדולה יותר, ותידרש יותר אנרגיה כדי להביא לעזיבתו של האלקטרון (בצורונים בעלי מספר אלקטרונים זהה, (איזואלקטרונים).
שימוש

דוגמאות יומיומיות של יינון גזים הן למשל נורה פלואורסצנטית או נורות חשמליות אחרות. ביינון משתמשים גם בגלאי קרינה כמו גייגר-מולר או תאי יינון. משתמשים בתהליך היינון באופן נרחב בציוד תעשייתי ומדעי למשל במנועי יונים וכן בספקטרוסקופיה והקרנות רפואיות.
ייצור יונים

יונים טעונים שלילית נוצרים כאשר אלקטרון חופשי מתנגש באטום ולאחר מכן נלכד בתוך מחסום פוטנציאל האטום, ומשחרר את כל האנרגיה העודפת. התהליך ידוע בשם יינון אלקטרון. יונים טעונים חיובית נוצרים בהעברת כמות מספקת של אנרגיה לאלקטרון קשור. סכום הסף של האנרגיה הדרושה נקרא "אנרגיית היינון". יינון אדיאבטי הוא צורת יינון שבה האלקטרון נפלט או נוסף לאטום או למולקולה ברמת האנרגיה הנמוכה ביותר שלה.
מפולת טאונסנד היא דוגמה טובה של ייצור יונים חיוביים ואלקטרונים חופשיים בעקבות השפעת היונים. זוהי תופעת מפולת שמעורבים בה אלקטרונים באזור של שדה חשמלי חזק בתוך גזים שיכולים ליינן, כמו אוויר. בהתאם לתהליך היינון המקורי, בעקבות קרינה חזקה כל כך של יונים, היון החיובי נסחף לעבר הקטודה, בזמן שהאלקטרון החופשי נסחף לכיוון האנודה של המכשיר. אם השדה החשמלי חזק מספיק, האלקטרון החופשי צובר אנרגיה מספיקה כדי לשחרר אלקטרון רחוק יותר כשהוא נתקל בו. שני האלקטרונים החופשיים הללו נעים יחד לכיוון האנודה וצוברים אנרגיה מספקת מהשדה החשמלי כדי לגרום ליינון אטומים נוספים וכן הלאה. תהליך זה אפקטיבי במיוחד בתגובות שרשרת, ותלוי בצבירת האנרגיה של האלקטרונים החופשיים.
המגמה באנרגיית היינון של אטומים היא להמחיש את ההתנהגות המחזורית של אטומים בהקשר למספרם האטומי, וסידורים בהתאם לטבלה המחזורית של מנדלייב. הטבלה היא כלי שימושי מאוד לייצור והבנה של סידור האלקטרונים ברמות האטומיות בלי להיכנס לפרטים ולנוסחאות מסובכות. המחזוריות קטנה בעת יינון אטומים בגזים לא צפופים.
פיזיקה קלאסית

פיזיקה קלאסית ומודל בוהר לאטום יכולים להסביר באופן איכותי את פליטת הפוטונים והיינון באטום. במקרים אלו, במהלך תהליך היינון, האנרגיה של האלקטרון כוללת את הפרש האנרגיה בין רמות האנרגיה שביניהן הוא עובר. התיאור הקלאסי לא יכול להסביר את תעלת היונים כיוון שבמקרה זה התהליך כולל מעבר של האלקטרון דרך מחסום פוטנציאל שלא מתואר בפיזיקה הקלאסית.
מכניקת הקוונטים

האינטראקציה בין אטומים ומולקולות עם זרם חזק מספיק מובילה ליינון של אטום או מספר אטומים. את מדד היינון, כלומר ההסתברות של יינון בזמן מוגבל, אפשר לחשב בעזרת מכניקת הקוונטים. באופן כללי, הפתרונות האנליטיים לא אפשריים, והקירובים דורשים שליטה מתמטית טובה מאוד. בכל מקרה, כשזרם האטומים די חזק, ניתן להתעלם מהמבנה של האטום או המולקולה ופתרון אנליטי למדד היינון הוא אפשרי.
תעלות אטומים

ביינון הקלאסי, אלקטרון חייב לרכוש די אנרגיה על מנת להתגבר על מחסום האנרגיה של המעבר בין הרמות האטומיות. לעומת זאת, בתעלות הקוונטיות מאפשרות לאלקטרון פשוט לעבור דרך מחסום האנרגיה במקום ללכת כל הדרך, בזכות התכונה הגלית של האלקטרון. מכאן, אלקטרון בעל אנרגיה גבוהה יותר יכול לעבור את מחסום האנרגיה בקלות, ויש לו סיכוי גבוה יותר לעשות זאת. במציאות, תעלת יונים אפשרית כאשר לאטום או למולקולה יש אינטראקציה עם הזרם החזק של האטומים. התהליך הזה יכול להיות מובן כתהליך שבו אלקטרון לא יציב, מושפע מהיונים הסובבים אותו.
קרינה מייננת

תהליך היינון יכול להתרחש כתוצאה מקרינות מסוימות, מדובר בקרינות בעלות עוצמה גבוהה, כלומר קרינות בעלות אורך גל קצר. קרינה כזו נקראת קרינה מייננת. לקרינה זו יכולים להיות שימושים רבים, גם בגלל העוצמה שלה, וגם בגלל ההשפעה המייננת שלה. אמנם, קרינה זו עלולה גם להיות מסוכנת כאשר נחשפים אליה יותר מדי, ומעלה את הסיכון למחלת הסרטן.
סטיב צ'ן

| --- | --- |

 לידה:  25 באוגוסט 1978  (בן 46) טאיפיי, טאיוואן
 מדינה:  ארצות הברית
 מקום מגורים:  טאיפיי, טאיוואן
 פעילות בולטת:  הקמת יוטיוב
 השכלה:  אוניברסיטת אילינוי באורבנה-שמפיין
 מקצוע:  איש עסקים ויזם טכנולוגי
 מעסיק:  חברת גוגל, PayPal 
 תואר:  מנהל הטכנולוגיה הראשי של יוטיוב
 בת זוג:  ג'י-היון (כיום ג'יימי)
 מספר צאצאים:  3
 פרסים והוקרה:  פרס "כוכב השד" מאקדמיית לינקולן של אילינוי
 
סטיבן שי צֶ'ן (בכתב סיני: 陳士駿; בווייד–ג'ילס: Chen Shih-chün; נולד ב-25 באוגוסט 1978) הוא יזם טכנולוגי, איש עסקים אמריקאי ממוצא טייוואני ואחד ממייסדיה של יוטיוב.
ביוגרפיה

נולד ב-25 באוגוסט 1978 בטאיפיי, בירת טאיוואן. בשנת 1986, כשהיה בן שמונה, לאחר שנת לימודים אחת בבית הספר, הוא ומשפחתו היגרו לארצות הברית והתיישבו בפרוספקט הייטס, שבמדינת אילינוי. הוא למד בחטיבת הביניים ריבר טריילס במאונט פרוספקט ובתיכון ג'ון הרסי בארלינגטון הייטס במשך כשנה. במהלך שלוש השנים האחרונות שלו בתיכון, למד באקדמיה למתמטיקה ומדעים של אילינוי באורורה. ולאחר מכן למד מדעי המחשב באוניברסיטת אילינוי באורבנה-שמפיין.
קריירה > יוטיוב

בזמן שעבד בחברת PayPal, פגש לראשונה את צ'אד הארלי וג'אווד כרים, לאחר מכן, בשנת 2005, עבר לעבוד בפייסבוק אך עזב לאחר מספר חודשים והקים יחד עם הארלי וכרים את יוטיוב כשהארלי שימש כמנכ"ל החברה וצ'ן כמנהל טכנולוגיה ראשי. הוא העלה את אחד הסרטונים הראשונים בפלטפורמה שהגיע לכמאתיים אלף צפיות.
על פי סיפור שהתפרסם מספר פעמים באמצעי התקשורת, הארלי וצ'ן פיתחו את הרעיון ליצירת האתר יוטיוב במהלך החודשים המוקדמים של 2005, לאחר שנתקלו בקשיים לשתף קובצי וידאו שצולמו במהלך ארוחת ערב, במסגרת מסיבה שנערכה בדירתו של צ'ן בסן פרנסיסקו. כרים לא נכח במסיבה זו, והכחיש כי זו התקיימה. צ'ן, לעומתו, העיר כי הרעיון ליצירת יוטיוב לאחר ארוחת ערב "קיבל רוח גבית חזקה מרעיונות שיווק אליהם נחשף, שתרמו ליצירת סיפור שקל מאוד לקבלו".
כרים טען, כי ההשראה ליצירת יוטיוב הגיעה בתחילה עקב חשיפת החזהּ של הזמרת האמריקאית ג'נט ג'קסון, במהלך הופעתה באירוע הסופר בול, ב-2004, על ידי ג'סטין טימברלייק, ומאוחר יותר באותה שנה – בעקבות גלי הצונאמי באוקיינוס ההודי. כרים התקשה למצוא קליפים או סרטוני וידאו ברשת האינטרנט, המתעדים אירועים אלו ובעקבות קושי זה, עלה בו הרעיון לפתח אתר שמטרתו תהיה שיתוף והפצה חינמיים של סרטוני וידאו. לעומתו, טענו הַארלי וצ'ן, כי הרעיון המקורי ליצירת יוטיוב נבע מגרסת וידאו, שפורסם מטעם אתר היכרויות אינטרנטי, כמו גם מהשפעת האתר "Hot or Not" - אליו נחשפו.
ב-16 באוקטובר 2006, יחד עם שותפיו מכר את יוטיוב לחברת גוגל תמורת 1.65 מיליארד דולר שנחשבו כמניות של גוגל (עסקת חילופי מניות). רכישת יוטיוב בידי גוגל הושלמה ב-13 בנובמבר 2006. כחלק מהעסקה קיבל צ'ן 625,366 מניות ישירות של גוגל ועוד 68,721 בנאמנות.
קריירה > עסקאות אחרות

באוגוסט 2013, השיקו סטיב צ'ין וצ'אד הארלי את חברת MixBit לעריכת וידאו בסמארטפונים. באפריל 2011 רכשו את אתר האינטרנט דלישס מידי החברה האמריקאית Yahoo!.
האפליקציה דומה לאפליקציות אחרות להקלטת וידאו קצרות כגון; גפן, אינסטגרם וויקלון. מגבלת ההקלטה שלו היא עד 256 קליפים, כל קליפ יכול להיות באורך של 16 שניות לכל היותר. הוא כולל גם את כלי העריכה הדומים לאפליקציות המתחרות האחרות שלו.
בשנת 2014 הצטרף לחברת Google Ventures.
ב-2016 הקים את רשת המזון Nom.com.
Mixbit נרכשה על ידי חברת BlueJeans באוגוסט 2018.
חיים אישיים

בשנת 2009 התחתן עם פארק ג'י-היון (כיום ג'יימי) מנהלת שיווק בחברת גוגל הקוריאנית.
בני הזוג התגוררו מספר שנים בסן פרנססיקו עד שבאוגוסט 2019, עבר להתגורר בטאיפיי, עיר הולדתו של סטיב, יחד עם אשתו ושלושת ילדיהם.
פרסים והוקרה

ביוני 2006, נכלל ברשימת 50 האנשים המשפיעים בעסקים של המגזין האמריקאי Business 2.0.
ב-15 במאי 2011 נכלל ברשימת 15 האסייתים שהולכים להשפיע על ידי המגזין הסינגפורי Asian Scientist.
ב-2018 זכה בפרס "כוכב השד" מאקדמיית לינקולן של אילינוי שהוענקה לו על ידי מושל המדינה.
ראו גם

PayPal
טאיוואן
ביאורים

↑  נכון לספטמבר 2021, מניות גוגל מוערכות בכמעט 1.77 מיליארד דולר
מדיניות חינוך

מדיניות חינוך כוללת עקרונות והחלטות שמעצבות את תחום החינוך, ומורכבת גם מחוקים וכללים שמסדירים את פעולן של מערכות החינוך. ממשל החינוך יכול להיות משותף בין הממשל המקומי, הממלכתי והפדרלי, והוא פועל ברמות שונות. ישנם אנליסטים שרואים את מדיניות החינוך כתחום של הנדסה חברתית.
החינוך מתקיים בצורות שונות, כולל מרכזי חינוך לגיל הרך, בתי ספר, מכללות, אוניברסיטאות, מוסדות לתארים מתקדמים והכשרה מקצועית. המטרות החינוכיות של מוסדות אלו משפיעות על מדיניות החינוך. בנוסף, מדיניות החינוך יכולה להשפיע על חינוך לכל הגילאים.
דוגמאות לנושאים במדיניות החינוך, במיוחד בבתי ספר, כוללות: גודל בית הספר והכיתות, בחירת בית הספר, הפרטה, אכיפת כללים, מעקב, בחירת מורים, שכר מורים, שיטות הוראה, תוכניות לימודים, דרישות סיום הלימודים, השקעה בתשתיות והערכים שבתי הספר אמורים להציג.
רפורמה בחינוך בישראל

מערכת החינוך בישראל עברה שינויים משמעותיים לאורך השנים. בין השינויים המרכזיים:
חוק חינוך חובה (1949): הבטיח חינוך חינם לכל ילד מגיל 3 עד 14, ושימש כבסיס לחינוך שוויוני.
חוק חינוך ממלכתי (1953): יצר מערכת חינוך ממלכתית מאוחדת, תוך צמצום השפעת הגורמים הפוליטיים בבתי הספר, למעט החינוך החרדי.
האינטגרציה בחינוך (1968): שינתה את מבנה מערכת החינוך לשלושה שלבים: יסודי, חטיבת ביניים וחטיבה עליונה, עם מטרה לצמצם פערים חברתיים.
ניהול עצמי בבתי הספר (1980–2000): העניקה אוטונומיה ניהולית ופדגוגית לבתי הספר, אך יישום הרפורמה נתקל בקשיים כמו בעיות תקציביות והתנגדות מצד ארגוני המורים.
דו"ח ועדת דברת (2004): הציע שינויים במבנה ובפדגוגיה, כולל יום לימודים ארוך, חינוך חינם מגיל 3, ושיפור תנאי המורים, תוך צמצום פערים חברתיים.
"אופק חדש" ו"עוז לתמורה" (2007–2011): שואפות לשיפור תנאי המורים, עם העלאת שכרם והגברת סמכויות מנהלים, בנוסף לתמיכה פרטנית לתלמידים מתקשים ומצטיינים.
הרפורמות נתקלו באתגרים כגון התנגדות מצד ארגוני המורים, מגבלות תקציביות וקשיים במימוש הביזור של הסמכויות לניהול עצמי בבתי הספר.
שוויון בין המינים

נתונים ומידע מעודכן הם מרכיב מרכזי בקביעת מדיניות חינוך לקידום שוויון מגדרי. באמצעותם, מדינות יכולות לזהות ולנתח בעיות ומגמות מגדריות, לתכנן ולמקד את המשאבים בצורה אפקטיבית, ולתמוך בהשתתפות, בלמידה ובהעצמה מגיל צעיר ועד לחינוך גבוה ומעבר לו.
הערות שוליים

↑  "Education Policy". www.rand.org (באנגלית). נבדק ב-2022-06-07.
↑  
Wilson, Harold E. (1978). Social Engineering in Singapore: Educational Policies and Social Change, 1819-1972. Institute of Southeast Asian studies. Singapore University Press. נבדק ב-24 בנובמבר 2021. {{cite book}}:  (עזרה)
↑  Roumell, Elizabeth Anne; Salajan, Florin D.; Todoran, Corina (ביולי 2020). "A Survey of U.S. Education Policy Regarding the Education of Adults". Educational Policy (באנגלית). 34 (5): 785–815. doi:10.1177/0895904818802416. ISSN 0895-9048. {{cite journal}}:  (עזרה)
↑  Elham Maree, REFORMS IN EDUCATION SYSTEM IN ISRAEL…A JOURNEY BETWEEN FAILURE AND SUCCESS
↑  UNESCO (2019). From access to empowerment: UNESCO strategy for gender equality in and through education 2019-2025. UNESCO. ISBN 978-92-3-100330-1.
| --- | --- |
בקרת זהויות :  NLI: 987007531376005171  GND: 4006667-8  LCCN: sh85041091  NDL: 00567167  NKC: ph127308 
20 מדינות שתוכניות מגזר החינוך שלהן נבדקו מנקודת מבט של שוויון מגדרי
סטיבן מופאט

| --- | --- |

סטיבן מופאט בכנס "קומיק-קון" סן דייגו, יולי 2017
 לידה:  18 בנובמבר 1961 (בן 63) פייזלי, הממלכה המאוחדת 
 שם לידה:  Steven William Moffat 
 מדינה:  הממלכה המאוחדת 
 ידוע בשל:  דוקטור הו, שרלוק
 השכלה:  אוניברסיטת גלאזגו 
 תקופת הפעילות:  מ-1988
 מקצוע:  תסריטאי ומפיק טלוויזיה
 בת זוג:  סו ורטו
 פרסים והוקרה:  פרס הוגו לעיבוד הדרמטי הטוב ביותר (קצר) (2011)  פרס האקדמיה הבריטית לטלוויזיה לסדרת הדרמה הטובה ביותר (2011)  פרס הוגו לעיבוד הדרמטי הטוב ביותר (קצר) (2006)  פרס הוגו לעיבוד הדרמטי הטוב ביותר (קצר) (2008)  פרס הוגו לעיבוד הדרמטי הטוב ביותר (קצר) (2007)  פרס הוגו לעיבוד הדרמטי הטוב ביותר (קצר) (2006)  פרס הוגו לעיבוד הדרמטי הטוב ביותר (קצר) (2008)  פרס הוגו לעיבוד הדרמטי הטוב ביותר (קצר) (2007)  פרס אמי בפריים טיים לתסריט למיני סדרה, לסרט או לספיישל דרמטי (2014)  פרס אמי לבידור בפריים טיים  קצין במסדר האימפריה הבריטית 
 
סטיבן מופאט (באנגלית: Steven Moffat; נולד ב-18 בנובמבר 1961) הוא תסריטאי ומפיק טלוויזיה סקוטי.
עבודתו הראשונה בטלוויזיה הייתה סדרת הדרמה לנוער "שיגעון של עיתון". הסיטקום הראשון שכתב, "צחוק בצד", הושפע מסיום נישואיו הראשונים, ואילו הסיטקום "זיווגים" שכתב בהמשך התבסס על התפתחות מערכת היחסים שלו עם מפיקת הטלוויזיה סו ורטו. בנוסף כתב את "גיר", סיטקום המתרחש בבית ספר מקיף בהשראת חוויותיו כמורה לאנגלית.
כמעריץ של "דוקטור הו", כתב מופאט מספר פרקים לסדרה המחודשת, ומילא את מקומו של ראסל טי דייוויס ככותב הראשי והמפיק בפועל כאשר החלה הפקת העונה החמישית ב-2009. הוא אחד מיוצרי "שרלוק", עיבוד לסיפורי הבלש שרלוק הולמס.
רבות מהתוכניות עליהן עבד זכרו בפרסים, לרבות פרס באפט"א ופרס הוגו עבור כמה מהפרקים אשר כתב ל"דוקטור הו". ב-2012 זכה ב"פרס באפט"א מיוחד".